Orban, despre demisiile parlamentarilor care spun că nu vor pensii speciale: Minciună și demagogie.
Marcel Ciolacu a scris pe Facebook că va demisiona din Parlament pentru a nu beneficia de pensie specială. Și parlamentarii USR spun că vor demisiona din funcții, din același motiv.
Premierul Ludovic Orban a caracterizat drept "o minciună gogonată" și un demers demagogic demisia anunțată de liderul PSD Marcel Ciolacu din Parlament în ultima zi de mandat, pentru a nu beneficia de pensie specială.Premierul a declarat la Realitatea Plus că pensia specială se calculează proporțional cu durata mandatului, și că liderul PSD are deja un mandat, deci beneficiază de pensie.Soluția, spune Orban, ar fi convocarea birourilor reunite ale Parlamentului, modificarea legii privind statutul deputaților și senatorilor și abrogarea articolului de lege care stabilește pensiile speciale.Pe lângă liderul PSD, și parlamentarii USR au anunțat că vor demisiona din Parlament pentru a nu beneficia de pensie specială, conform unei postări a lui Dan Barna pe Facebook.